Tolong jelaskan mengenai Pentas akhir Grand Slam dari Elena Dementieva dalam bahasa melayu

Tahun 2004 merupakan tahun paling bersinar buat kerjaya Dementieva. Di Miami, dia telah mengalahkan Venus Williams di suku akhir dan Nadia Petrova di separuh akhir. Dementieva kemudian tewas kepada juara bertahan Serena Williams 6-1, 6-1. Pada 5 April, beliau meraih kedudukan perseorangan yang tertinggi iaitu di kedudukan keenam dunia. Dengan Anastasia Myskina menduduki ranking (no.5) dan Petrova (no.9), menjadikan buat pertama kalinya tiga pemain perseorangan wanita Rusia berada dalam 'top-10' Persatuan Tenis Wanita secara serentak.

Pada bulan Mei di Terbuka Perancis, Dementieva mara ke pentas akhir Grand Slam buat pertama kalinya, mengalahkan bekas pemain no.1 dunia, Lindsay Davenport di pusingan keempat, Amelie Mauresmo di suku akhir dan Paola Suárez di separuh akhir, semua secara 'straight-set'. Dementieva bagaimanapun tewas di tangan rakan senegaranya Myskina di Grand Slam akhir pertama Rusia-Rusia, 6-1 6-2. Sebelum itu, wanita Rusia yang pernah mara ke pentas akhir Grand Slam adalah jurulatih Dementieva pada waktu itu, Olga Morozova, di Terbuka Perancis dan Wimbledon 1974, diikuti oleh Natalia Zvereva di Terbuka Perancis 1988.

Setelah tewas pada pusingan pertama di Wimbledon kepada Sandra Kleinová dan pemenang pingat gangsa Sukan Olimpik 2004 Alicia Molik, Dementieva berjaya mara ke peringkat akhir Grand Slam buat kali kedua, mengalahkan Mauresmo dan Jennifer Capriati semasa menuju ke final, kedua-duanya dalam penentuan set ketiga tie-break. Rakan senegara, Svetlana Kuznetsova mengalahkan Dementieva di peringkat akhir, menjadikan 3 kali berturut-turut pemenang Grand Slam adalah dari Rusia. Setelah Terbuka AS, Dementieva memenangi kejohanan di Hasselt, Belgium dan mara ke final di Moscow untuk kali kedua, namun tewas kepada Myskina.